hu en da de sv de da sv en da en da en da en da sv da da da nb da da en da en en da en da en da en en da da en da tr da en
Traditionen tro er sensommer og efterår knyttet tæt sammen med et nyt program i Skive Jazzklub. Det præsenterer den levende jazz for et medlevende publikum i lokale omgivelser. Først og fremmest i Skive Theater. Her kan man på tætteste hold opleve musikerne folde sig ud. Det giver en helt særlig og intens følelse af nærvær og intimitet at opholde sig i det samme musikalske rum. Levende musik viser i den forbindelse sin klare berettigelse og plads i jazzens verden.
Programlægningen er som en mosaik, hvor mange brikker skal falde på plads, før vi når frem til et resultat, hvor jazzfanen kan svinges i de højere luftlag. Som sædvanlig stræber klubben efter høj kvalitet, uanset hvilken stilart, der er på tale. Derfor drejer det sig om at være opmærksom på hvilke muligheder, der måtte være velegnede for koncert i klubben.
Også i dette efterår lægger internationale stjerner vejen omkring Skive Jazzklub. Dette friske pust af stjernestøv fra det store udland giver musikken en ekstra dimension og et besnærende lag. De udenlandske kapaciteter ledsages af danske musikere, der formår at leve op til standarden. Det har de bevist under tidligere koncerter i Skive Jazzklub.
Ved at nærstudere programmet kan man hæfte følgende overskrifter på indholdet:
- Fuld tryk på to trioer
- International legende på guitar
- Dansk trio af international format
- Talentfuld ung kunstner
- Skarp jazz fra USA
- Sangerduo med jule-klasse
Det bemærkes, at repertoiret er rummeligt og alsidigt, og dermed lever op til klubbens ambition om at bringe jazz fra de høje hylder til lokale musikelskere. Vi håber på, at denne bestræbelse lykkes til gensidig glæde og fornøjelse. Fra og med efterårssæsonen 2022 bliver der mulighed for at købe billetter online til koncerterne via billetbureauet Ticketmaster. Velkommen til jazz i efteråret 2022.
Følg os også på Facebook
Læs vores tilgængelighederklæring her
Opnåes ved indbetaling af 100 kr. til kontonr.: 7890-3404685 eller ved kontant betaling til et af vore arrangementer.
Medlemskab gælder et år fra udstedelsen. Kvittering gælder som medlemskort og forevises ved det enkelte arrangement.
Skive Jazzklub | Jeppe Aakjærsvej 6, 7800 Skive